Futbol bo‘yicha Yangi Zelandiya termasi Olimpiada saralashidan chetlatildi

Futbol bo‘yicha Yangi Zelandiya olimpiya terma jamoasi Rio-2016 Olimpiya o‘yinlari saralashidan chetlatildi. Bu haqda, “Uff.uz” xabariga ko‘ra, Okeaniya futbol konfederatsiyasi e’lon qilgan.

Yangi Zelandiya olimpiya terma jamoasi saralashning yarim finalida Vanuatu termasini 2:0 hisobida mag‘lubiyatga uchratgan va finalda Fijiga qarshi maydonga tushishi lozim edi.
Ammo Yangi Zelandiya tarkibida himoyachi Deklan Vinna o‘ynagani tufayli terma jamoaga 0:3 hisobida texnik mag‘lubiyat yozildi.
Gap shundaki, Vinna Yangi Zelandiya fuqaroligiga ega bo‘lsa-da, asli kelib chiqishi JARdan bo‘lib, bu holat Okeaniya futbol konfederatsiyasi reglamentiga zid.
Yangi Zelandiya futbol federatsiyasi bu qarorga norozilik bildirgan va appelyatsiya bilan murojaat qilishni rejalashtirmoqda.